Fyrir rétt um viku síðan afhenti ég ungum og upprennandi snyrtifræðingum sveinsbréf í iðninni . Fögur orð um virðingu fyrir iðngreininni , mikilvægi fagmennsku og gæða voru hornsteinn þess boðskapar sem fluttur var á þessari hátíðarstundu . Einstaklingar sem hafa lagt sig alla fram við að afla sér þekkingar og hæfni af viðurkenndri menntastofnun til að meðhöndla líkama , og þá ekki síst andlit , einstaklinga sem til þeirra leita . Því fylgir mikil ábyrgð enda tjónið mikið ef vinnubrögð eru röng . Nýútskrifaðir snyrtifræðingar , ásamt öðrum iðnaðarmönnum , starfa á grunni gamalla laga sem hafa þó um árabil tryggt og hlúð að þeim iðngreinum sem lögin taka til . Grunntilgangur laganna er að vernda almenning gegn hvers konar fúski . Hinn almenni borgari getur treyst á að ef hann leitar til einstaklings með sveinspróf í tiltekinni iðn að viðkomandi hafi tilskylda menntun og þekkingu í faginu . Þannig gengur almenningur að fagmennsku vísri og vinnubrögðum sem hann getur verið viss um að valdi ekki skaða . Innan snyrtifræðinnar hefur töluvert borið á að ófaglærðir einstaklingar veiti þjónustu , þar á meðal húðmeðferðir með sterkum efnum , án þess að þeir hafi menntun til verksins . Við hjá Félagi íslenskra snyrtifræðinga höfum leitað þeirra leiða sem í boði eru til að verjast slíkri starfsemi en án árangurs . Hvorki lögregla né þau stjórnvöld sem tryggja eiga rétt neytenda hafa eftirlit með þessari háttsemi . Staðan er því einfaldlega sú að ekkert virkt eftirlit er með löggiltum iðngreinum og er ástæða til að hvetja stjórnvöld til að bæta sem allra fyrst úr því . Það er ávinningur bæði fyrir þá sem njóta þjónustunnar og fyrir þá sem vilja leggja stund á löggilt iðnnám . Okkur ber skylda til að standa við þær fyrirætlanir okkar að efla veg og virðingu iðnmenntunar í landinu . Það mun bæði tryggja hag neytenda og stuðla að aukinni nýliðun í löggiltum iðngreinum . 22. september 2015 . Haustfundur 4. nóvember 2015 . Örnámskeið með Dale Carnegie þjálfara , sölutækni . 1. desember 2015 . Jólakynning hjá heildversluninni Termu . 21. janúar 2016 . Fræðslufundur með húðsjúkdómalækni Elísabetu Reykdal um rósroða . 28. - 29. febrúar . Professional Read more … Verðlaunahafar og viðurkenningar Iðnaðarmannafélagið í Reykjavík stóð fyrir sinni áttundu nýsveinahátíð 1. febrúar s.l. Hátíðin var að vanda haldin í Ráðhúsi Reykjavíkur að viðstöddum forseta Íslands , hr. Ólafi Ragnari Grímssyni , mennta - og menningarmálaráðherra , Illuga Gunnarssyni , Read more … Kynntar voru augnháralengingar , næring og trefjar fyrir augnhár og brúnir . Berghildur Erla Bernharsdóttir frá VB kynnti Revitalash augnahára - og augabrúnanæringu . Auk þess kom Drífa frá Silk og fengum við kynningu á Silk Fibre Lash Mascaranum Read more …